विजयपुर, उत्तराखण्ड

विजयपुर (Vijaypur) भारत के उत्तराखण्ड राज्य के बागेश्वर ज़िले की कांडा तहसील में स्थित एक गाँव और पर्वतीय पर्यटन स्थल (हिल स्टेशन) है। यह बागेश्वर-चौकोड़ी जोड़ने वाले राष्ट्रीय राजमार्ग 309ए पर बागेश्वर से 30 किमी और कांडा से 5 किमी की दूरी पर घने देवदार के वनों के मध्य  स्थित है।"Uttarakhand: Land and People," Sharad Singh Negi, MD Publications, 1995"Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

 भूगोल 
यह 2050 मी की ऊंचाई पर स्थित है, और बर्फ से ढकी हिमालय की चोटियों, जैसे त्रिशूल, नंदा देवी और नंदा कोट इत्यादि के मनोरम दृश्यों के लिए जाना जाता है। विजयपुर में स्थित धौलीनाग मंदिर कुमाऊँ के प्रसिद्ध नाग मंदिरों में से एक है। बेणीनाग, कालीनाग, फेणीनाग, बासुकीनाग, पिंगलनाग और हरीनाग अन्य प्रसिद्ध मंदिर हैं।

 पर्यटन स्थल 
बाएँ|अंगूठाकार|धौलीनाग मंदिर के आसपास देवदार के जंगल

 धौलीनाग मंदिर 
धौलीनाग मंदिर विजयपुर पहाड़ी के शीर्ष पर स्थित है।  मंदिर विजयपुर से पैदल दूरी पर है, और मुख्य रूप से नवरात्रि के दौरान भक्तों द्वारा भरा रहता है। पंचमी मेला यहाँ का एक बहुत प्रसिद्ध त्योहार है।

 चाय के बागान 
विजयपुर में चाय के बागान ब्रिटिश राज द्वारा बीसवीं सदी में स्थापित किये गये थे। बहुत बाद में, इन बागानों का विजय लाल शाह, जो एक गुजराती व्यापारी थे, के द्वारा अधिग्रहण कर लिया गया, जिन्होंने बाद में खुद के नाम पर नगर का नाम रख दिया था।

 हिमालयन व्यू 
हिमालयन व्यू विजयपुर में एक अन्य स्थल है। विजयपुर-कभाटा रोड के तिराहे की दूसरी ओर स्थित इस स्थल से हिमालय पर्वतमालाओं के विहंगम दृश्य देखे जा सकते हैं।

 आवागमन 
विजयपुर राष्ट्रीय राजमार्ग 309ए पर बागेश्वर से 30 किमी और कांडा से 5 किमी की दूरी पर स्थित है। विजयपुर तक जीप द्वारा पास के शहरों, जैसे कांडा, कोटमन्या या उड्यारी मोड़, से पहुंचा जा सकता है। इसके अतिरिक्त बागेश्वर, अल्मोड़ा, बेरीनाग और दिल्ली जैसे शहरों तक उत्तराखंड परिवहन निगम और केमू द्वारा बसें चलाई जाती हैं। यह कैलाश मानसरोवर के मार्ग पर स्थित है। 

 गैलरी 

 इन्हें भी देखें 
 धौलीनाग मंदिर
 कांडा, उत्तराखण्ड
 बागेश्वर ज़िला

 सन्दर्भ 

श्रेणी:उत्तराखण्ड के गाँव
श्रेणी:बागेश्वर जिला
श्रेणी:बागेश्वर ज़िले के गाँव
श्रेणी:उत्तराखण्ड में हिल स्टेशन
श्रेणी:उत्तराखण्ड में पर्यटन